NOK พุ่งกระฉูดเกือบ 14% หลังมีข่าวดึงพันธมิตรจีนร่วมทุน
NOK พุ่งกระฉูดเกือบ14% โดย ณ เวลา 11.09 น. อยู่ที่ระดับ 4.44 บาท บวก 0.54 บาท หรือ 13.85% ด้วยมูลค่าซื้อขาย 431.45 ล้านบาท หลังมีข่าวดึง HNCA พันธมิตรจากจีนเข้า ร่วมทุน 12.5-25% ชงบอร์ดพิจารณากลางมิ.ย.นี้
30 พ.ค. 2561

ผู้สื่อข่าวรายงานว่า บริษัท สายการบินนกแอร์ จำกัด (มหาชน) หรือ NOK  ณ เวลา 11.09 น. อยู่ที่ระดับ 4.44 บาท บวก 0.54 บาท หรือ 13.85% ด้วยมูลค่าซื้อขาย 431.45 ล้านบาท
โดยหนังสือพิมพ์ระบุว่า แหล่งข่าวระดับสูงจากบริษัท การบินไทย จำกัด (มหาชน) หรือ THAI เผยถึงความคืบหน้าของการเพิ่มทุนใน NOK ว่า ที่ประชุมคณะกรรมการบริหารของ NOK วันที่ 15 มิถุนายนนี้ จะมีการนำเรื่องการระดมทุนรอบใหม่ด้วยการดึงพันธมิตร บริษัท Henan Civil Aviation Development &amp; Investment Co.Ltd (HNCA) เข้าร่วมทุนแบบเฉพาะเจาะจง (PP) เข้าพิจารณา ซึ่งคาดว่าจะน่ามีสัดส่วน 12.5-25.0 % ขึ้นอยู่กับผู้ร่วมทุนรายอื่นจะสนใจด้วยหรือไม่
นอกจากทุนจีนแล้วยังมีนกสกู๊ต จากสิงคโปร์ที่เคยมีการหารือถึงการร่วมทุนไว้ก่อนหน้านั้น ซึ่งจะมีการพิจารณาในรายละเอียดในครั้งนี้ด้วยและคาดการระดมทุนจะเป็นในลักษณะค่อยเป็นค่อยไป โดยคาดว่าการระดมทุนรอบ 2 จะได้เงินมากกว่า 3,000 ล้านบาท และตั้งเป้าดำเนินการให้แล้วเสร็จภายในเดือนสิงหาคมหรือกันยายนนี้